Пры панскай Польшчы населены пункт выконваў ролю памежнага горада і стаў трэцім па значэнні пасля Вільнюса і Мінска цэнтрам беларускага нацыянальнага адраджэння. Адкрылася Таварыства беларускай школы, дзейнічалі мастацкая студыя Язэпа Драздовіча, прыватная беларуская школа, беларуская гімназія імя Францыска Скарыны, у якой вучыўся і будучы народны паэт Беларусі Максім Танк. Пасля ўз’яднання Заходняй Беларусі з БССР Радашковічы сталі раённым цэнтрам.